Kako vzburiti žensko?

Napačen pristop k draženju erogene cone ne bo dal učinka. Čeprav najdete pravi način in pravo mesto, je tudi najbolj idealna kombinacija v času omejena. Ženske včasih pričakujemo tisti hitri, nekoliko grobi seks.

Tista divja stran v nas in želja po občutku podrejenosti v odnosu do moškega. Načini vzburjenja izhajajo iz naših osnovnih sposobnosti čutnega zaznavanja: vidimo (oči in pogled), slišimo (ušesa in zvok), čutimo (koža in dotik) in mislimo (možgani in domišljijske ali resnične predstave).

Pogled

Oči razkrivajo želje, razpoloženje, hrepenenje. Globok, dolg pogled, poveže moškega in žensko; iskrivi nagajivi pogled pokaže na našo željo po igranju. Gledanje partnerja, ki se dotika našega telesa, opazovanje, kako nam oseba, ki jo imamo radi, nudi užitek, je zelo čutno in erotično doživljanje. Naj bodo zaprte oči med ljubljenjem samo takrat, kadar moramo za sekundo, dve odklopiti vse okrog nas, da dosežemo orgazem.

Zvok

Si lahko predstavljate, da ves čas ljubljenja ne bi bilo nikjer nobenega zvoka? Dihanje, vzdihovanje, šepetanje, glas, besede, pihanje, momljanje, mrmranje, krik. Če dihanje in vzdihovanje odraža stopnjo našega vzburjenja, so besede tiste, ki ga podžigajo. Lahko so nežno šepetanje na uho, lahko so glasne, tudi ukazi. Lahko so intimne z uporabo intimnih imen ali “umazane”.

Zvok je dih, čeprav samo topla sapa na notranji strani njenega zapestja. In seveda krik, ki je lahko ali ne. Če ga imamo na koncu grla, ga moramo osvoboditi, ker je energija, ki hoče ven iz našega telesa. Moški, bodite glasni, ker to odraža ugodje ali preprosto uživanje. Vaše in njeno.

Dotik

Dotik je marsikaj, a učinek je vzburjenje živčnih končičev, ki jih imamo na površini kože. Tisto ščemenje. Dotikamo se lahko s telesom ali uporabimo pripomočke. Prsti, dlani, ustnice, jezik, zobje, lasje, celo telo, penis (moško dotikanje ženske). V začetku se izogibajte spolnih organov in tudi bradavičk.

Kakšni morajo biti dotiki?

Intenzivnost: na začetku nežni, komaj občuteni, nato intenzivnejši, zahtevnejši, lahko grobi. Dotikamo se lahko tudi s predmeti, ki povečajo v začetku senzibilnost (svileni šali, peresa) in nato poudarijo občutke (kocke ledu, erotični pripomočki).
Občutek dotika: vlažni, mehki, topli (ne priporočam razpokanih grobih prstov, suhih ustnic, hladne ali pretirano vlažne dlani).
Način dotikanja: drsenje, poljubljanje, grizljanje, pritiskanje, gnetenje, lizanje, sesanje; vključiti presenečenje, nepričakovan občutek. Ne smejo biti predvidljivi in ravni, ampak krožni, valoviti, da telo nikoli ne ve, kje se ga bomo dotaknili.

Uporabite domišljijo

Z vsem vašim ravnanjem v ženski vzpodbujajte njeno poželenje, strast in v njej ustvarjate predstave. Njene misli se morajo plesti okrog tega, kar delate z njo, kar želi, da delate z njo, kar želi delati vam … skratka okrog uživanja z vami. Začne se že na začetku in se nato prelije iz domišljije v resničnost. Sama misel, pričakovanje njega, njegovih dejanj, njegovih dotikov in poljubov.

Uh, dragi moji moški. Ne zanemarjajte ženske domišljije!